## NARVA LINNAVALITSUS

#### K O R R A L D U S

Narva \_\_\_\_.06.2023. a nr \_\_\_\_\_ - k

### Narvas Haigla tn 6 hoones asuvate

### ruumide tasuta kasutusse andmine

### (Mittetulundusühing Uus Võimalus)

1. **ASJAOLUD JA MENETLUSE KÄIK**

Narva Linnavalitsuse Linnamajandusametile laekus MTÜ-lt Uus Võimalus, registrikood 80353936, taotlus, milles MTÜ palub sõlmida 5 aastaks leping ruumide nr 62-65, 68, 69, 74, 75 aadressil Haigla 6, Narva tasuta kasutamiseks.

Organisatsiooni eesmärk on asotsiaalsete isikute (kurjategijad, alkoholi- ja narkomaanid) rehabilitatsioon, kohanemine. Selleks viiakse läbi nii isiklikke kohtumisi (konsultatsioone) sõltlaste ja nende lähedastega kui ka ühiseid kohtumisi, konverentse, huvipakkuvaid kohtumisi korraga suure hulga inimestega. Toimuvad seminarid, koolitused, motivatsioonikohtumised sotsiaalsete probleemidega inimestega.

Mittetulundusühing Uus Võimalus pöördus varem taotlusega, milles palus viieks aastaks anda üürile Narvas Kreenholmi tn 25 asuva ruumi nr 127 mittetulundusühingu tegevuseks. Linnavarakomisjon jättis taotluse rahuldamata, sest Kreenholmi tn 25 hoones ruumide põhikasutajateks on rahvuskultuuriseltsid ja hoones asub kunstikool. Võttes aga arvesse, et MTÜ põhitegevusala on seotud vaimupuudega ja psüühiliste erivajadustega isikute ning ainesõltlastega, ei saa kasutusse anda Kreenholmi tn 25 hoones asuvat ruumi.

Ruumide 62-65, 68, 69, 74, 75 pindala – 91,4 m²

Üldkasutatavate ruumide pindala – 32,6 m²

Arvestuslik üritasu – 170,48 euro/kuu

Hooldustasu – 147,46 eurot.

MTÜ Uus Võimalus taotlust arutati Narva Linnavalitsuse linnavarakomisjoni koosolekul 20.06.2023 (protokoll nr 5.3.1-6/14-2023) ning otsustati:

* 1. Soovitada Narva Linnavalitsuse Linnamajandusametile rahuldada MTÜ Uus Võimalus, registrikood 80353936, taotlus, milles MTÜ palub sõlmida 5 aastaks leping ruumide nr 62-65, 68, 69, 74, 75 aadressil Haigla 6, Narva tasuta ning anda tasuta kasutusse ruumid nr 62-65, 68, 69, 74, 75 kuni 31.12.2024.
  2. Narva Linnavalitsuse Linnamajandusametil esitada korralduse eelnõu Narva Linnavalitsuse istungile.

**2. ÕIGUSLIKUD ALUSED**

Narva Linnavolikogu 17.03.2005. a määruse nr 14 “Linnavara kasutusse andmise kord” § 7 lg 2 p 3 ning § 46 lg 4 sätestatu alusel võib linnavara mittetulundusühingutele anda tähtajaga kuni 5 aastat või tähtajatult tasuta kasutusse või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult ja avaliku enampakkumiseta või eelläbirääkimisteta pakkumiseta linnavalitsuse korraldusega.

##### 3. OTSUS

3.1. Anda MTÜ-le Uus Võimalus, registrikood 80353936, tasuta kasutusse ruumid nr 62-65, 68, 69, 74, 75 aadressil Haigla 6, Narva, kuni 31.12.2024.

3.2. Narva Linnavalitsuse Linnamajandusametil sõlmida MTÜ-ga Uus Võimalus punktis 3.1 nimetatud linnavara kasutamise leping.

**4. RAKENDUSSÄTTED**

4.1. Korraldus jõustub seadusega sätestatud korras.

4.2. Narva Linnavalitsuse Linnamajandusametil teha korraldus teatavaks MTÜ-le Uus Võimalus.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Katri Raik

linnapea Üllar Kaljuste

linnasekretär